O **Porin Ässät Naiset** foi un equipo feminino de hóckey sobre xeo da cidade de Pori, Finlandia. O equipo estivo activo en dóus períodos: dende 1982 ata 1995 xogando na máxima categoría do hóckey sobre xeo feminino finlandés, a Naisten SM-sarja; e dende 1998 ata 2003 xogando en categorías inferiores.

Ao longo da súa traxectoria o equipo non conseguiu ningún logro colectivo, se ben algunhas das súas xogadoras conseguiron logros nacionais durante a súa carreira no equipo de Pori.

Historia
--------

Camisola de xogo do equipo feminino de Porin Ässät pertencente a Tiina Paasikunnas, 1980-87.
O equipo xogou na máxima categoría do hóckey sobre xeo feminino finlandés, a Naisten SM-sarja, dende a tempada inaugural en 1982 ata 1995, cando descendeu e cesou temporalmente a súa actividade.

As mulleres de Ässät retomaron a súa actividade na tempada 1998-99, cando disputaron a I divisioona. Na súa segunda tempada na segunda categoría o equipo tentou regresar á Naisten SM-sarja, mais finalizou na sexta posición dun total de oito equipos na liga de clasificación, na que todos os equipos da categoría superior mantiveron a súa praza. Logo das eliminatorias o equipo continuou a xogar tres tempadas máis, dúas delas na I divisioona e outra na II divisioona, mais sen conseguir ningún éxito salientable. Finalmente, en 2003 o equipo cesou definitivamente as súas operacións.

En 2022 a actividade do equipo limitábase ao traballo con nenas cun equipo, as Red Stars Tyttökiekko, e unha escola de patinaxe.

Xogadoras
---------

A mellor xogadora da historia do equipo foi a xogadora local Sari Fisk (de casada Marjamäki), quen foi a máxima puntuadora e goleadora de Ässät nas nove tempadas que vestiu a camisola vermella do equipo de Pori. Fisk xogou posteriormente en Ilves e Blues, e foi tamén internacional coa selección finlandesa. É ademais a única xogadora do equipo presente nos Suomen Jääkiekkoleijonat, o Salón da Fama do hóckey sobre xeo finlandés.

Palmarés
--------

### Trofeos individuais

* **Trofeo Marianne Ihalainen**: cada ano dende a tempada inaugural da Naisten SM-sarja, a Federación Finlandesa de Hóckey sobre Xeo entrega este galardón á mellor puntuadora da liga regular. Recibe o seu nome en honor á membro do Salón da Fama do hóckey finlandés Marianne Ihalainen. Unha xogadora de Ässät recibiu este recoñecemento nunha ocasión:
	+ Anne Haanpää: 1983
* **Trofeo Tiia Reima**: entregado dende a tempada inaugural pola Federación Finlandesa de Hóckey sobre Xeo á máxima goleadora da liga. Dúas xogadoras do equipo gañaron o trofeo nalgunha ocasión:
	+ Anne Haanpää: 1983
	+ Sari Fisk: 1993

Notas
-----

1. ↑  Denominada dende a tempoda 2017-18 Naisten Liiga.

Referencias

1. 1 2 3  "Ässät Women" (en inglés). eliteprospects.com. Consultado o 13 de xullo de 2022.
2. ↑  "Red Stars Tyttökiekko. Joukkue" (en finés). Porin Ässät. Consultado o 13 de xullo de 2022.
3. ↑  "Ässät Gold Star" (en finés). Porin Ässät. Consultado o 13 de xullo de 2022.
4. ↑  "Sari Fisk" (en inglés). eliteprospects.com. Consultado o 13 de xullo de 2022.
5. ↑  "MARJAMÄKI SARI" (en finés). Museo finlandés do hóckey sobre xeo. Consultado o 13 de xullo de 2022.
6. ↑  "Marianne Ihalainen to be honoured" (en inglés). IIHF.com. 8 de marzo de 2019. Consultado o 1 de outubro de 2021.
7. ↑  "Awards - Naisten Liiga (W) Most Points (Marianne Ihalainen Award)" (en inglés). eliteprospects.com. Consultado o 13 de xullo de 2022.
8. ↑  "Awards - Naisten Liiga (W) Most Goals (Tiia Reima Award)" (en inglés). eliteprospects.com. Consultado o 27 de outubro de 2021.

Véxase tamén
------------

### Ligazóns externas

* Sitio web dos equipos júnior de Ässät *(en finés)*

* Portal:Hóckey sobre xeo
* Portal:Finlandia
* Portal:Muller